На основу члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19 и 37/19 – др.закон), члана 51. Одлуке о отуђењу, давању у закуп, прибављању и размени грађевинског земљишта у јавној својини општине („Сл. гласник Града Врања“, бр. 6/16, 43/16 и 28/17), члана 32. Закона о локалној самоуправи („Сл. гласник РС“ 129/07, 83/14 - др. закон, 101/16 – др. закон и 47/18) и члана чл. 15, 40. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан, на седници одржаној дана 24.11.2019. године, донела је

# Р Е Ш Е Њ Е

**1. ОТУЂУЈЕ СЕ НЕПОСРЕДНОМ ПОГОДБОМ** сувласнички део Општине Владичин Хан од грађевинског земљишта и то:

- 4/8 дела од кп. бр. 808/2, која је укупне површине 90 м2, уписана у лист непокретности бр. 1341 КО Владичин Хан, у корист Марине (Петроније) Стојилковић из Врањске Бање, Партизанска 22, мал. Лазара (Саша) Ристића из Владичиног Хана, Градимира Михајловића 4 и мал. Милице (Саша) Ристић из Владичиног Хана, Градимира Михајловића 4, које заступа мајка Александра (Јован) Ристић из Лепенице, на основу геодетског елабората, а у циљу исправке граница суседних парцела.

**2.** Лица у чију корист се земљиште отуђује обавезна су да плате накнаду за отуђење земљишта у износу од 1.410,53 динара по 1м2.

**3.** Лица у чију корист се земљиште отуђује дужна су да у року од 30 дана од дана коначности решења о отуђењу земљишта закључе уговор о отуђењу са општином Владичин Хан.

**4.** Пре потписивања уговора о отуђењу са општином Владичин Хан лица у чију корист је земљиште отуђено дужна су да уплате на име накнаде за отуђење земљишта, за 4/8 дела предметне парцеле износ од **63.473,85** динара на рачун бр. 840-841151843-84 по моделу 97 са позивом на број одобрења 56 111 и доказ о уплати доставе имовинскоправној служби општинске управе Владичин Хан.

Ако лица у чију корист се земљиште описано у тачки 1. диспозитива овог решења отуђује, не закључе уговор у року од 30 дана од дана коначности решења, сматраће се да су одустала од захтева за куповину предметних парцела и ово решење ће се поништити.

**5.** Ово решење је коначно у управном поступку.

# О б р а з л о ж е њ е

Марина (Петроније) Стојилковић из Врањске Бање, Партизанска 22, мал. Лазар (Саша) Ристић из Владичиног Хана, Градимира Михајловића 4 и мал. Милица (Саша) Ристић из Владичиног Хана, Градимира Михајловића 4, које заступа мајка Александра (Јован) Ристић из Лепенице, поднели су захтев надлежном органу Општинске управе општине Владичин Хан за куповину непосредном погодбом грађевинског земљишта у јавној својини. У захтеву су навели да су у циљу исправке граница суседних парцела заинтересовани да непосредном погодбом купe 4/8 дела кп. бр. 808/2 КО Владичин Хан чији је сувласник општина Владичин Хан.

Уз захтев су приложили препис листа непокретности бр. 1341 КО Владичин Хан и извод из листа непокретности бр. 1358 КО Владичин Хан, геодетски елаборат исправке граница суседних парцела, сагласност општинског правобранилаштва општине Владичин Хан М.бр. 10/19 од 24.10.2019. и информацију о локацији Одељења за урбанизам, имовинскоправне, комуналне и грађевинске послове IV Број: 350-117/19-03 од 24.9.2019.

По службеној дужности овај орган прибавио је обавештење локалне пореске администрације Владичин Хан бр. 43-9/02-2019-IV од 12.11.2019. о процени тржишне вредности непокретности.

Поступајући по поднетом захтеву надлежан орган је у поступку који је претходио доношењу решења на основу приложених и изведених доказа утврдио следеће чињенично стање:

- да је Марина (Петроније) Стојилковић из Врањске Бање, Партизанска 22, сувласник са 2/4 дела, а мал. Лазар (Саша) Ристић из Владичиног Хана, Градимира Михајловића 4 и мал. Милица (Саша) Ристић из Владичиног Хана, Градимира Михајловића 4, које заступа мајка Александра (Јован) Ристић из Лепенице, сувласници са по 1/4 дела на кп. бр. 807/3 КО Владичин Хан, а што се утврђује увидом у препис листа непокретности бр. 1358 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је Марина (Петроније) Стојилковић из Врањске Бање, Партизанска 22, сувласник са 2/8 дела, мал. Лазар (Саша) Ристић из Владичиног Хана, Градимира Михајловића 4 и мал. Милица (Саша) Ристић из Владичиног Хана, Градимира Михајловића 4, које заступа мајка Александра (Јован) Ристић из Лепенице, сувласници са по 1/8 дела, a општина Владичин Хан сувласник са 4/8 дела на кп. бр. 808/2 КО Владичин Хан, а што се утврђује увидом у препис листа непокретности бр. 1341 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је израђен геодетски елаборат исправке граница суседних парцела од стране Геодетског бироа „ГЕОБАКС“ Владичин Хан којим је кп. бр. 808/2 КО Владичин Хан у површини од 90 м2 предвиђена за припајање на кп.бр. 807/3 КО Владичин Хан чији су сувласници Марина (Петроније) Стојилковић из Врањске Бање, Партизанска 22, мал. Лазар (Саша) Ристић из Владичиног Хана, Градимира Михајловића 4 и мал. Милица (Саша) Ристић из Владичиног Хана, Градимира Михајловића 4, које заступа мајка Александра (Јован) Ристић из Лепенице;

- да кп. бр. 808/2 КО Владичин Хан не испуњава услове за посебну грађевинску парцелу и није у појасу саобраћајне регулације, а што је утврђено из информације о локацији Одељења за урбанизам, имовинскоправне, комуналне и грађевинске послове IV Број: 350-117/19-03 од 24.9.2019;

- да је кп. бр. 808/2 КО Владичин Хан површине 90 м2 и мање је површине од површине парцеле 807/3 КО Владичин Хан која износи 190 м2, а којој се исправком граница суседних катастарских парцела припаја;

- да је општинско правобранилаштво општине Владичин Хан дало сагласност М.бр. 10/19 од 24.10.2019. за исправку граница суседних парцела и то кп. бр. 807/3 КО Владичин Хан и кп. бр. 808/2 КО Владичин Хан.

С обзиром да је одредбом члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19 и 37/19 – др.закон) предвиђено да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела, а како је утврђено да су у конкретном случају испуњени сви услови, одлучено је као у диспозитиву овог решења.

Накнада за отуђење предметне парцеле одређена је од стране локалне пореске администрације Владичин Хан обавештењем бр. 43-9/02-2019-IVод 12.11.2019.

**ПОУКА О ПРАВНОМ СРЕДСТВУ:** Против овог решења не може се изјавити жалба, али се може покренути управни спор тужбом код Управног суда у Београду – одељење у Нишу, у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-152/4/19-I**

**ПРЕДСЕДНИЦА**

**Данијела Поповић**